laion/Wikipedia-Exotic huggingface dataset:
המשרד לטרור ומודיעין פיננסי

המשרד לטרור ומודיעין פיננסי (באנגלית: The Office of Terrorism and Financial Intelligence; בראשי תיבות: TFI) היא סוכנות של מחלקת האוצר של ארצות הברית שהוקמה בשנת 2004, הסוכנות אחראית על צמצום השימוש במערכות פיננסית לפעולות בלתי חוקיות על ידי פושעים וטרוריסטים, החל מפעולות של הלבנת הון, סחר בסמים ועוד איומים ופעולות שמוגדרים כאיום על הביטחון לאומי, מלבד זאת משרד הטרור והמודיעין הפיננסי מפוקח על ידי מזכיר מחלקת האוצר לטרור ומודיעין פיננסי ומאז הקמתו בשנת 2004 ומופעל על ידי שלושה מזכירים: סטיוארט לוי, דייוויד ס. כהן ואדם ג'יי שובין. הסוכנות מפקחת על משרד המודיעין והניתוח, המשרד לבקרת נכסי חוץ, המשרד לחילוט נכסים וכן משרדים רבים אחרים. הרשות לאיסור הלבנת הון ומימון טרור המטה הלאומי ללוחמה כלכלית בטרור אתר האינטרנט הרשמי של המשרד לטרור ומודיעין פיננסי (באנגלית) "Testimony of Under Secretary Cohen before the Senate Subcommittee on Financial Services and General Government". the U.S. Department of the Treasury. 2 באפריל 2014. נבדק ב-10 בינואר 2017. {{cite web}}: (עזרה) "Terrorism and Financial Intelligence". www.treasury.gov. נבדק ב-8 ביולי 2015. {{cite web}}: (עזרה) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
חרטומית בנגלית

חרטומית בנגלית (שם מדעי: Rostratula benghalensis) היא מין של עוף מים ממשפחת המקוריתיים שבסדרת החופמאים. החרטומית מצוי בביצות לאורך אפריקה, דרום אסיה ודרום-מזרח אסיה. לעיתים היא חולפת בישראל. החרטומית היא עוף קטן באורך 25 עד 28 סנטימטרים, והיא דומה לבני הסוג חרטומית ממשפחת החרטומניים. היא בעלת מקור ארוך, עיניים גדולות מוקפות בטבעת שחורה שסביבה כתמים לבנים מוקפים פסים שחורים. שאר הפנים והצוואר בעלי גוון חום ערמוני, הבטן לבנה והגב והכנפיים אפורים בהירים עם סרטוטים מעליהם. בניגוד לזכר הנקבה גדולה יותר אך גם חיוורת יותר בצבעיה הבהירים שצבעם אפור-בהיר, צבעים העוזרים להסוואתה בינות לצמחייה והבוץ. החרטומית נוהגת לדשדש במים רדודים בבוץ ובהם לחפש חרקים, סרטנים קטנים, תולעים ורכיכות וגם מזרעים והמקור הארוך והדק מותאם לשלוף יצורים במהירות מהבוץ. היא חיה בבדידות או בזוגות ולעיתים בקבוצות קטנות של עד 12 פרטים. החרטומית מקננת על גבי צמחייה ליד גדת נהר או בריכה כשתקופת הרבייה היא בין אפריל ליולי. בניגוד למרבית העופות, הנקבה היא זו שמזדווגת עם זכרים רבים, אשר מטפלים בצאצאים במקומה. הצעירים מתחילים לגדל פלומה כהה ומאבדים אותה בבגרותם. אבותיהם מטפלים ומזינים אותם ואף מעופפים איתם, צמודים מתחת לכנפיהם. Rostratula benghalensis australis Rostratula benghalensis benghalensis מדיה וקבצים בנושא חרטומית בנגלית בוויקישיתוף animal/Old-World-painted-snipe חרטומית בנגלית, באתר אנציקלופדיה בריטניקה (באנגלית) חרטומית בנגלית, באתר ITIS (באנגלית) חרטומית בנגלית, באתר NCBI (באנגלית) חרטומית בנגלית, באתר Animal Diversity Web (באנגלית) חרטומית בנגלית, בבסיס הנתונים ARKive (באנגלית) חרטומית בנגלית, באתר האנציקלופדיה של החיים (באנגלית) חרטומית בנגלית, באתר GBIF (באנגלית) חרטומית בנגלית באתר הרשימה האדומה של IUCN
רוסטרטולה

רוסטרטולה (שם מדעי: Rostratula) היא סוג של עופות מים ממשפחת המקוריתיים שבסדרת החופמאים הכולל 2 מינים בעלי מקור דמוי-חרטום ארוך. הם חיים בביצות ברחבי אפריקה, דרום אסיה ואוסטרליה. זהו הסוג הגדול במשפחה, לצד המין היחידי בסוגו מקורית אמריקנית. המינים של סוג זה מזכירים את החרטומית ממשפחת החרטומניים, אך הם בעלי טבעות שחורות סביב העיניים, צבעים ראוותניים, והם בעלי דו-צורתיות זוויגית בולטת. הנקבות גדולות מהזכרים, אך גם בהירות מהם והן מזדווגות עם זכרים רבים, המטפלים לבד בקן ובצאצאים המוסווים בצמחייה. סוג זה מצוי לאורך ביצות, בריכות ומקווי מים רדודים בהם הם מדשדשים ושולפים עם מקורם חרקים, רכיכות, תולעים וזרעים. לרוב הם חיים בגפם או בזוג ולעיתים בקבוצות קטנות. חרטומית בנגלית (Rostratula benghalensis) חרטומית אוסטרלית (Rostratula australis) Rostratula minator - נכחד מדיה וקבצים בנושא רוסטרטולה בוויקישיתוף רוסטרטולה, באתר ITIS (באנגלית) רוסטרטולה, באתר NCBI (באנגלית) רוסטרטולה, באתר האנציקלופדיה של החיים (באנגלית) רוסטרטולה, באתר GBIF (באנגלית)
מקורית אמריקנית

מקורית אמריקנית (שם מדעי: Nycticryphes semicollaris) היא מין של עוף מים ממשפחת המקוריתיים החיה באמריקה הדרומית, והיא העוף היחיד בסוגו והמין היחיד במשפחה שאינו שייך לסוג רוסטרטולה. המקורית מגיעה לאורך 19 עד 23 סנטימטרים ולמשקל 65 עד 86 גרם בממוצע. בניגוד לקרובי משפחתה היא חסרת דו-צורתיות זוויגית, והזכרים והנקבות בעלי גוני ראש וחזה בצבע חום-כהה, מקור כתום דק וארוך והגב אפור-חום כהה כשהבטן והצידיים לבנים. הרגליים ארוכות ובהירות ובעלות קרומי שחייה. היא קוראת בקריאות חרישיות יחסית בינות לצמחיית הביצות. המקורית חיה לאורך גדות מים וביצות, גדות נהר או באחו מוצף מדרום ברזיל, פרגוואי, אורוגוואי ועד לצ'ילה וארגנטינה. לרוב היא פעילה לבדה או בזוגות אך גם בקבוצות קטנות. היא מדשדשת בביצות בעזרת מקורה ומחפשת חרקים, רכיכות, תולעים וזרעים במים וחוטפת אותם בעזרת המקור הדק והארוך. מין זה הוא מונוגמי וזוג הורים מטפלים יחד באפרוחיהם. הם מקננים על קרקע רדודה בקרבת המים מקן עשוי צמחייה והנקבה מטילה 2 עד 3 ביצים. המקורית נוהגת להתרבות בקבוצה קולוניאלית, מה שתורם להרחקת טורפים מהביצים. מדיה וקבצים בנושא מקורית אמריקנית בוויקישיתוף מקורית אמריקנית, באתר ITIS (באנגלית) מקורית אמריקנית, באתר NCBI (באנגלית) מקורית אמריקנית, באתר Animal Diversity Web (באנגלית) מקורית אמריקנית, באתר GBIF (באנגלית) מקורית אמריקנית באתר הרשימה האדומה של IUCN
רעידת האדמה בים האגאי (2020)

ביום שישי, 30 באוקטובר 2020, התרחשה בים האגאי רעידת אדמה בעוצמה של Mw ‏7.0, כ-14 ק"מ צפונית-מזרחית לאי סאמוס שביוון. בטורקיה נהרגו 113 בני אדם, כולל מוות אחד בגלל צונאמי ו-1,036 נוספים נפצעו. ביוון נהרגו שני בני אדם ו-19 נוספים נפצעו קל. איזמיר שבטורקיה, נפגעה קשות מרעידת האדמה. עשרות מבנים בעיר נפגעו או התמוטטו לחלוטין. כנסיית הבתולה מרי בקרלובאסי, יוון, קרסה חלקית. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא רעידת האדמה בים האגאי בוויקישיתוף İzmir Seferihisar açıklarında 6,6 büyüklüğünde deprem: 62 can kaybı, 940 yaralı, www.ntv.com.tr (בטורקית) ערך זה הוא קצרמר בנושא רעידות אדמה ובנושא גאוגרפיה של טורקיה. אתם מוזמנים לתרום לוויקיפדיה ולהרחיב אותו.
מאוזוליאום סלאח א-דין

המאוזוליאום של סלאח א-דין (בערבית: ضريح صلاح الدين الأيوبي) הוא מקום מנוחתו וקברו של הסולטאן האיובי סלאח א-דין. המבנה צמוד למסגד אומיה בדמשק שבסוריה. הוא נבנה בשנת 1196, שלוש שנים לאחר מותו של סלאח א-דין. במקור, מתחם הקבר כלל את קבריהם של סלאח א-דין ושל מדרסה אל-עזיזיה, שנותרו מהם רק שרידים מעטים: כמה עמודים וקשת פנימית הסמוכה לקבר סלאח א-דין. במאוזוליאום נמצאים כיום שני סרקופגים: האחד עשוי עץ, שאמור להכיל את שרידי סלאח א-דין, והשני עשוי שיש, נבנה כמחווה לסלאח א-דין בסוף המאה ה-19 על ידי הסולטן העות'מאני עבדול חמיד השני ושוחזר מאוחר יותר על ידי קיסר גרמניה וילהלם השני. יחד עם סרקופג השיש, הניח וילהלם השני, גם זר ברונזה מוזהב על סרקופג השיש, שהוסר אחר כך על ידי פייסל הראשון או לורנס איש ערב שהפקידו אותו מאוחר יותר במוזיאון המלחמה האימפריאלי. צילום מסביבות 1900 של סרקופג השיש שנבנה על ידי הסולטאן העות'מאני עבדול חמיד השני ושוחזר מאוחר יותר על ידי וילהלם השני כניסה למאוזוליאום סלאח א-דין בשנת 2019 הקבר המקורי של סלאח א-דין בשנת 2019 חצר מאוזוליאום סלאח א-דין 2019 קירות מאוזוליאום עם אריחים שנוספו בעידן העות'מאני. Mannheim, Ivan (2001). Syria & Lebanon Handbook: The Travel Guide. Footprint Travel Guides. ISBN 978-1-900949-90-3. Berney, K. A.; Ring, Trudy (1996). International dictionary of historic places: Middle East and Africa, Volume 4. Taylor & Francis. ISBN 978-1-884964-03-9. Man, John (2015). Saladin: The Life, the Legend and the Islamic Empire. Random House. ISBN 978-1-473508-54-5. מדיה וקבצים בנושא מאוזוליאום סלאח א-דין בוויקישיתוף Moaz, Abd Al-Razzaq; Takieddine, Zena. "Mausoleum of Saladin (Salah al-Din)". Museum With No Frontiers. נבדק ב-12 באפריל 2010. {{cite web}}: (עזרה) Mannheim, 2001, p.88. "Mausoleum of Saladin". Madain Project. נבדק ב-22 במאי 2019. {{cite web}}: (עזרה) Saladin, 2011, Anne-Marie Edde, Caption to Picture Man, 2015, p.264.
רפושקה

רפושקה (בהונגרית: Raposka) הוא כפר קטן על גדות אגם בלטון במחוז וספרם שבמרכז הונגריה. ברפושקה חיו שלושה יהודים בשנת 1880. מדיה וקבצים בנושא רפושקה בוויקישיתוף נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ג'ון בגנולד ברג'ס

ג'ון בגנולד ברג'ס (באנגלית: John Bagnold Burgess‏; 21 באוקטובר 1829 – 2 בנובמבר 1897) היה אמן אנגלי הידוע בציוריו של סצינות היסטוריות וז'אנריות, בעיקר בספרד. ברג'ס נולד בצ'לסי, בלונדון, והיה בנו של הנרי ויליאם ברג'ס, צייר הנוף של ויליאם הרביעי, וחלק ממשפחה של כמה דורות של אמנים מכובדים (ראה להלן "משפחה"). הוא התחנך ב"בית הספר לדקדוק ברומפטון", ולאחר מות אביו כשהיה בן 10, קיבל הכשרה לאמנות מויליאם צ'ארלס רוס, צייר המיניאטורות – שהיה חבר של אביו. בשנת 1848 הוא למד בבית הספר לאומנויות של ג'יימס מתיוס ליי בסוהו. בשנת 1850 הציג תמונה באקדמיה המלכותית לאמנויות ובשנת 1849 נכנס לבתי הספר של האקדמיה וזכה במדליית המחלקה הראשונה לציור מהחיים. כל שנה משנת 1852 ועד מותו, ברג'ס היה תורם שנתי לתערוכות האקדמיה. ברג'ס החל את הקריירה שלו בציור דיוקנאות ועבודות ז'אנריות, לפני שנסע לספרד בשנת 1858, בליווי חברו האמן אדווין לונג – שיהפוך לחברו לטיולים לציור בעתיד. במשך שלושים השנים הבאות היה ברג'ס מבקר כל שנה בספרד, לעיתים קרובות בילה ימים עם איכרים ספרדים, חי את חייהם ואכל את מזונם. הוא נסע גם למרוקו לפחות פעם אחת. בשנת 1860 הוא התחתן עם סופיה, בתו של רוברט טרנר מגרנתאם, לינקולנשייר. ההצלחה הגדולה הראשונה של ברג'ס הייתה "בראבו טורו" בשנת 1865. כמה מיצירותיו החשובות האחרות הן "נגנב על ידי הצוענים" (1868), "ילד הפלא" (1875), ו"קבצנים בספרד" (1877). ביוני 1877 נבחר ברג'ס לעמית של האקדמיה המלכותית. ציורים נוספים הם "כותב המכתבים" (1882), "ההתעסקות בחתונה" (1884), "יצרני הסיגריות" (1887), ו"חופש העיתונות" (1890), שהיה ציורו של ברג'ס כעבודת דיפלומה לאחר שנבחר כחבר מן המניין באקדמיה המלכותית בשנת 1889. בין השנים 1850–1897 הציג ברג'ס שבעים ושלוש תמונות באקדמיה המלכותית, חמש עשרה במוסד הבריטי, ושלושים או ארבעים במוסדות אחרים. הוא נפטר ב־12 בנובמבר 1897 בביתו ברחוב פינצ'לי רוד 60, לונדון, ונקבר בבית העלמין בפדינגטון בווילסדן. ג'ון הגיע ממשפחה של ציירים בולטים: אביו היה ה.ו. ברג'ס, צייר נוף של המלך ויליאם הרביעי. סבו ויליאם ברג'ס (1749–1812), צייר פורטרטים. סבא רבא תומאס ברג'ס (1786) היה מורה של תומאס גיינסבורו. הוא היה אחיינו של ג'ון קארט ברג'ס (1798–1863), צייר פרחים ונוף, ותומאס ברג'ס (1784? –1807), צייר נוף. רקדנית נפוליטנית נערה עם קשת בשיער הרברט ספנסר סנט פרנסיס המודרני כותב מכתבים ספרדי הפרופסור והסטודנט מדיה וקבצים בנושא ג'ון בגנולד ברג'ס בוויקישיתוף Dictionary of National Biography, 1901, pp. 333-5. The freedom of the press, www.racollection.org.uk Magazine of Art, volume 5, 1882.
ברחובות שלנו

"ברחובות שלנו" הוא סינגל של להקת הפופ רוק הישראלית משינה, אשר נכלל באלבום משינה 3. את השיר כתב יובל בנאי, סולן הלהקה, ואת הלחן לשיר כתבו כל חברי הלהקה יחד עם ראובן שפירא, מפיק האלבום. השיר הוצג כמועמד למצעדי הפזמונים השבועיים ב-14 בספטמבר 1988 וצעד שם 13 שבועות, כשבשיאו הגיע למקום השישי. במצעד הפזמונים העברי השנתי של התחנה, דורג השיר במקום ה-38. משינה זכתה בתואר "להקת השנה" במצעד זה. במאי 1994 יצאה גרסת כיסוי בביצועה של יהודית רביץ לשיר, אשר הוקלטה במסגרת המופע "סטנדרד מקומי" בפסטיבל "ג'אז, סרטים ווידאוטייפ". ב-4 באפריל 2024 הוציאה חבורת זהו זה! גרסת כיסוי לשיר. סרטון השיר "ברחובות שלנו" באתר יוטיוב "ברחובות שלנו" באתר של אקו"ם מילות השיר "ברחובות שלנו" באתר שירונט לדף השיר באתר הספרייה הלאומית ברחובות שלנו, באתר פזמונט יהודית רביץ - ברחובות שלנו - קליפ, נבדק ב-2024-04-04 זהו זה! | ברחובות שלנו (שיר) LIVE, נבדק ב-2024-04-04 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
רוופילפ

רוופילפ (בהונגרית: Révfülöp) הוא כפר על גדות אגם בלטון במחוז וספרם שבמרכז הונגריה. לאור קרבתו לאגם, הכפר הפך לאתר נופש פופולרי בהונגריה. כמו כפרים רבים באירופה גם ברוופילפ מספר התושבים נמצא בירידה. כך, בשנת 1990 חיו בכפר 1,334 תושבים, ובשנת 2020 רק 1,100 תושבים. ברוופילפ חיו 17 יהודים בשנת 1941. מדיה וקבצים בנושא רוופילפ בוויקישיתוף אתר האינטרנט הרשמי של רוופילפ (בהונגרית, באנגלית ובגרמנית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
שלפלד

שלפלד (בהונגרית: Salföld) הוא כפר קטן במחוז וספרם שבמרכז הונגריה. כמו כפרים רבים באירופה גם בשלפלד מספר התושבים נמצא בירידה. כך, בשנת 1990 חיו בכפר 88 תושבים, ובשנת 2020 רק 62 תושבים. בשלפלד חיו יהודים בתקופות זמן שונות. מדיה וקבצים בנושא שלפלד בוויקישיתוף אתר האינטרנט הרשמי של שלפלד (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
נמל התעופה הבין-לאומי ולנה

נמל התעופה הבין-לאומי ולנה (באנגלית: Velana International Airport (VIA)) הוא נמל התעופה הראשי ושער הכניסה המרכזי של האיים המלדיביים, הנמצא בצפון אטול מאלה (אנ') באזור הבירה מאלה. נמל התעופה נפתח בתחילה ב-19 באוקטובר 1960 כמנחת קטן הבנוי על בסיס משטח פלדה ונקרא Hulhulé Airport, כאשר שימושו היה בעיקר למטרות צבאיות. הטיסה המסחרית הראשונה הייתה של אייר ציילון (Air Ceylon) ב-10 באפריל 1962 והטיסה הראשונה של מטוס השייך לאיים המלדיביים נחתה ב-9 באוקטובר 1974. עם עליית התיירות שהחלה בשנת 1972 הייתה זקוקה המדינה לשדרוג של נמל התעופה, וב-11 בנובמבר 1981 שינתה את שמו ל"Malé International Airport". בשנת 1994 נפתחה החברה שמתפעלת את נמל התעופה (MACL) ומונתה ישירות על ידי נשיא האיים המלדיביים (אנ'). ב-26 ביולי 2011 שונה השם ל"Ibrahim Nasir International Airport" לזכרו של איברהים נאסיר (אנ') שהיה הנשיא השני של המלדיביים ומייסדו של נמל התעופה. ב-1 בינואר 2017 מותג נמל התעופה מחדש ושמו שונה ל-Velana International Airport על שם בית המשפחה של איברהים נאסיר וכחלק מהתוכנית הכלכלית האסטרטגית החדשה של הנשיא עבדולה יאמין. נמל התעופה נמצא בגובה 2 מטר מעל גובה פני הים ויש לו שני מסלולי אספלט. יש לו שלושה טרמינלים: לטיסות בינלאומית, לטיסות פנים ארציות וכן עבור מטוסים הנוחתים על המים. משרדי חברת התעופה טרנס מלדיביאן איירוויז נמצאים כמו כן בתוך נמל התעופה. מדיה וקבצים בנושא נמל התעופה הבין-לאומי ולנה בוויקישיתוף אתר האינטרנט הרשמי של נמל התעופה הבין-לאומי ולנה (באנגלית) טיסות למלדיביים – המדריך המלא, באתר "המדריך המלא - האיים המלדיביים". History, באתר http://www.airports.com.mv (נצפה ב-1 בנובמבר 2020) Maldives’ main airport renamed ‘Velana International Airport’, באתר "Maldives Independent", December 27, 2016
הלן ת'ורינקרופט

הלן ת'ורינקרופט (באנגלית: Helen Thornycroft‏; 1848 – 11 בנובמבר 1937) הייתה ציירת צבעי מים אנגלייה בתקופה הוויקטוריאנית. היא נולדה בלונדון והייתה חברה במשפחת הפסלים ת'ורניקרופט, שכללה את סבה מצד האם ג'ון פרנסיס, אביה תומאס ת'ורינקרופט, אמה מרי ת'ורינקרופט ואחיה הצעיר חמו ת'ורינקרופט. אחיותיהם של חמו והלן אליס (1844–1906) ותרזה (1853–1947) היו גם אמניות. אדמונד גוסה היה קרוב משפחה מנישואיו. (למשפחה היו קשרים מרובים וחזקים עם עולם האמנות האנגלי של המאה התשע עשרה. תרזה ת'וריקרופט ואלן תורניקרופט גוס למדו ציור אצל פורד מדוקס בראון.). אחיה של הלן, ג'ון אייזיק ת'ורניקרופט, החל את קריירת בניית הספינות שלו בבניית מנוע קיטור בבית בשנות העשרה המאוחרות שלו. הלן, שכונתה "נלו", הייתה לפי הדיווחים "העוזרת היחידה שלו" במאמץ זה. בזמן שעזרה לג'ון אייזק, היא "כמעט התקרקפת" כששערה הסתבך במכונות. היא סיפרה את שערה לקצר מכאן ואילך, בניגוד למנהג השולט. הלן, חמו, אליס ותרזה הוכשרו כולם בבתי הספר של האקדמיה המלכותית החל משנות ה-60 של המאה ה-19, כשהמוסד החל לקבל סטודנטיות. על מועד ונסיבות כניסתה של הלן קיימת מחלוקת: לפי דיווח אחד, היא הגישה בקשה בשנת 1862, אך נדחתה על ידי סר אדווין לנדסייר בגלל גילה (היא הייתה אז בת 14). הלן התחילה כפסלת כמו הדורות הקודמים במשפחתה. היא הציגה פסל של אופליה בתערוכת הקיץ של האקדמיה המלכותית בשנת 1864. עם זאת, תוך שנה-שנתיים היא נטשה את הפיסול כדי להתרכז בציור. הלן נסעה לאירופה עם חמו ואליס בשנת 1871. האחים למדו אומנות ודגמו זה לזה בשנות ה-1870. כתבי היד של חמו, שנשמרו בתקופה זו, מספקים עדויות רבות בענייני המשפחה. לפי דפיו של חמו, הלן הצעירה נהנתה מאספקת אנרגיה טבעית רבה. כתבי היד שלו מתעדים ערב כשהשניים צעדו הביתה בשעה 2:00 לפנות בוקר; הלן הייתה מוכנה כבר ב־6:30 לצאת לשחייה, ואז עבדה בבית הספר המלכותיים של האקדמיה עד השעה 14:00. "הלן הייתה אמנית פורה ומחויבת יותר מאחיותיה" - בסוף שנות השמונים של המאה ה-19 היה לה סטודיו משלה ודירה משלה, מה שהיה שוב יוצא דופן באותה תקופה. היא התפרסמה בעיקר כציירת פרחים, ז'אנר שהיה קשור לנשים; ובכל זאת היא עבדה גם בז'אנרים אחרים, כולל נוף ודיוקנאות. ת'ורניקרופט הציגה את עבודותיה בארמון לאמנויות יפות בתערוכה הקולומביאנית העולמית בשנת 1893 בשיקגו, אילינוי. היא בילתה עשור (1899–1909) כסגנית נשיא אגודת האמניות. היא מעולם לא התחתנה. צבעונים דיוקן של צעירה מוכנים-צא דיוקן של נערה מצעד היובל של המלכה תזאוס מדיה וקבצים בנושא הלן ת'ורינקרופט בוויקישיתוף Penny McCracken, Sculptor Mary Thornycroft and Her Artist Children, Woman's Art Journal 17, 1996, עמ' 3–8 doi: 10.2307/1358460 Penny McCracken, Sculptor Mary Thornycroft and Her Artist Children, Woman's Art Journal 17, 1996, עמ' 3 doi: 10.2307/1358460 British Women Painters: 1893 Exposition--page 4, arcadiasystems.org ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הלן ת'ורינקרופט".
דיימלר (פירושונים)

האם התכוונתם ל... גוטליב דיימלר – מפתח מנועים וממציא האופנוע. מייסד חברת דיימלר-מוטורס, שבהמשך התפתחה לתאגיד דיימלר AG. דיימלר AG – הוא תאגיד גרמני שמייצר כלי רכב ועוסק גם בשירותים פיננסיים. תאגיד דיימלר הוא יצרן כלי הרכב הוותיק ביותר בעולם שטייר דיימלר פוך – היה תאגיד תעשייתי אוסטרי גדול שבסיסו בעיר שטייר שבאוסטריה כלי רכב שריונית דיימלר – היא רכב קרבי משוריין נושא תותח קל תוצרת מפעלי דיימלר באנגליה. שרתה בהצלחה רבה בתקופת מלחמת העולם השנייה ונשארה בשרות עד סוף שנות החמישים. תוכננה במקור למטרות סיור, מודיעין אבל הוכיחה את עצמה גם בתפקידי שיטור כ- טנק על גלגלים דיימלר 22 – היא מכונית סלון מתוצרת יצרנית הרכב The Daimler Company Limited (אנ') (הייתה קרויה: The Daimler Motor Company Limited) אשר יוצרה בין השנים 1903 – 1902 בבריטניה דיימלר פריליין – הוא אוטובוס מתוצרת יצרנית הרכב "The Daimler Company Limited " אשר יוצר בין השנים 1964 – 1951 בבריטניה דיימלר SP250 – היא מכונית ספורט רודסטר מתוצרת "The Daimler Company Limited" אשר יוצרה בין השנים 1964-1959 בבריטניה ומשנת 1960 הייתה בבעלות יגואר דיימלר 250 – הם 2 סדרות של מכוניות סלון מתוצרת יצרנית הרכב "The Daimler Company Limited" אשר יוצרו בין השנים 1969–1962 בבריטניה דיימלר מג'סטיק – היא מכונית סלון מתוצרת יצרנית הרכב "The Daimler Company Limited" אשר יוצרה בין השנים 1958 – 1962 בבריטניה דיימלר מג'סטיק מייג'ור – היא מכונית סלון מתוצרת יצרנית הרכב "The Daimler Company Limited" אשר יוצרה בין השנים 1960 – 1968 בבריטניה
רציתי שזה יכאיב

"רציתי שזה יכאיב" הוא סינגל של הזמרת הישראלית רוני דלומי, שיצא לאור ב-18 באוקטובר 2020, על ידי חברת התקליטים טדי הפקות. השיר נכתב והולחן על ידי דלומי, ביחד עם ג'וני גולדשטיין ורון ביטון, והופק על ידי גולדשטיין, והוא בסגנון הפופ הלטיני, שאפיין את אלבומה הראשון, "קצת אחרת". על השיר אמרה דלומי: "באחד הגלגולים שלי חייתי בוודאות בספרד או דרום אמריקה. התרבות הזו עם המוזיקה מוצאת את דרכה ללב שלי בכל פעם מחדש - אז אני חוזרת אליה עם כל החוויות, הידע והכלים שצברתי מאז האלבום הראשון שהיה לטיני גם הוא. הפעם זה קורה יחד עם ג'וני גולדשטיין ורון ביטון - וזה גם נשמע ככה". הווידאו קליפ של השיר פורסם בערוץ היוטיוב של דלומי בסמוך לצאת הסינגל עצמו, ובוים על ידי אינדי חאיט. דודי פטימר ממעריב אונליין העניק לשיר ביקורת חיובית, באומרו: "דלומי בחרה להגיש פופ קצבי וקליט שתפור היטב למידותיה הקוליות, עם בתים דביקים ופזמון ממכר שמהשנייה הראשונה כיף לגמוע את צליליהם שוב ושוב ושוב ושוב. נראה כי ההמתנה לשיר חדש של דלומי היה שווה שכן מדובר באחד השירים הטובים שלה שאין ספק שהוא יהפוך ללהיט ענק עבורה". גם רועי הכהן ממאקו ציין את השיר לחיוב, ואמר כי "הכל פה מדויק – הטקסט הכריזמטי, הקליפ האסתטי, וחשוב מכל – הוייב הלטיני. כל אמן פופ אחר שילך לכיוון הזה עלול להדליק אצל המאזין נורה אדומה של אחד שרוכב על טרמפ הז'אנר המצליח ביותר של השנים האחרונות, אבל רוני דלומי יודעת טוב מאד שהיא עשתה את זה קודם". השיר הגיע היישר אל המקום השני במצעד השבועי של מדיה פורסט, ובשיאו הגיע למקום הראשון. לדף השיר באתר הספרייה הלאומית רוני דלומי, ג'וני גולדשטיין, רון ביטון רוני דלומי - רציתי שזה יכאיב, באתר ‏מאקו‏, 18 באוקטובר 2020 חוזרת ללטיני: קבלו את השיר החדש של רוני דלומי, באתר וואלה, 18 באוקטובר 2020 דודי פטימר, ‏לירן דנינו חוזר לבלדות, מאור כהן מסרב להיגמר | חם באוזן, באתר מעריב אונליין, 21 באוקטובר 2020 רועי הכהן, ‏מכאן ומשם: על החדש של רוני דלומי והשיר החושפני של ג'סטין ביבר, באתר ‏מאקו‏, 23 באוקטובר 2020 המצעד השבועי, שבוע 43, 2020, באתר מדיה פורסט ישראל המצעד השבועי, שבוע 45, 2020, באתר מדיה פורסט ישראל
מרי מקאלרוי

מרי ארתור מקאלרוי (באנגלית: Mary Arthur McElroy‏; 5 ביולי 1841 – 8 בינואר 1917) הייתה אחותו של הנשיא ה-21 של ארצות הברית צ'סטר ארתור שהיה אלמן. מאחר שאשתו של ארתור אלן לואיז ארתור נפטרה שנה קודם לבחירתו לנשיא, שימשה אחותו כגברת הראשונה של ארצות הברית. מרי ארתור נולדה בגריניץ' שבמדינת ניו יורק לוויליאם ומלווינה (Malvina) ארתור, והייתה הצעירה מתשעת ילדיהם. מרי למדה בסמינר אמה וילארד שבטרויה שבמדינת ניו יורק, ונישאה לאיש העסקים ג'ון מקאלרוי. נולדו לבני הזוג ארבעה ילדים. בשנת 1880 נבחר אחיה לסגן נשיא ארצות הברית, וביולי 1881 לאחר ההתנקשות בחיי הנשיא ג'יימס גרפילד ומותו של הנשיא ב-19 בספטמבר 1881 הפך לנשיא. בשל מות אשתו, ביקש צ'סטר ארתור מאחותו לטפל בבתו, אלן, ולהיות המארחת הרשמית של הבית הלבן. בשל העובדה שמשפחתה התגוררה באולבני שבניו יורק, התגוררה מרי מקאלרוי בוושינגטון רק בעונת החורף, בה נערכו מרבית האירועים החברתיים. מרי הייתה מארחת פופולרית ביותר בוושינגטון, וכיבדה את הגברות הראשונות לשעבר, ג'וליה טיילר והארייט ליין בכך שהזמינה אותן לכהן עימה בכמה אירועים כמארחות רשמיות. לאחר שארתור נכשל בקבלת למינוי מפלגתו לבחירות של שנת 1884 שבה מרי לאולבני. מרי מקלארוי נפטרה בגיל 75 באולבני. מדיה וקבצים בנושא מרי מקאלרוי בוויקישיתוף מרי מקאלרוי, באתר "Find a Grave" (באנגלית)
סובחי ברכאת

סוּבְּחִי בָּרְכָאת (בערבית: صبحي بركات الخالدي; תרגום מדויק: צֻבְּחִי בָּרַכָאת א-חַלְדִי; 1889 – 1939) היה פוליטיקאי סורי. תחת שלטון המנדט הצרפתי על סוריה ועל לבנון, הוא כיהן כנשיא הראשון של הפדרציה הסורית (29 ביוני 1922 עד 1 בינואר 1925) וכנשיא הראשון של מדינת סוריה (1 בינואר 1925 עד 21 בדצמבר 1925). מקורו במשפחה טורקית אשר דרך השפעתה החל בקריירה אזרחית ולאחר מלחמת העולם הראשונה והקמת הממלכה הערבית של סוריה הוא שירת כנציג של אנטיוכיה בקונגרס הלאומי הסורי. מאוחר יותר בהקמת המנדט הצרפתי על סוריה הוא הפך לנשיא הפדרציה הסורית, משנת 1924 הפך גם נשיא מדינת סוריה. בעת שלטונו קבע את דמשק לבירתו אך לא פעל לחיזוק התנגדות לאומית סורית נגד השלטון הצרפתי עקב העובדה שהמדינה הייתה מפורקת מבחינת חלוקה מנהלית ואף שלטון פנימי היה בעייתי שכן סובחי דיבר את השפה הערבית במבטא טורקי, דבר אשר הקשה על הקשר בין הממשל והעם (אמו דברה טורקית במקורה) ומפלגת העצמאות הסורית רק נוסדה בזמן זה. למרות חוסר יכולתו, סובחי נהג לתמוך בהפגנות, מחאות ואף מרידות לאומיות פאן-ערביות ברחבי סוריה, לבנון, עיראק ומצרים. פועלו החשוב ביותר היה כאשר איחד את מדינת חלב ומדינת דמשק למדינת סוריה. בשנת 1925 סובחי התפטר מהנשיאות בפעולה הפגנתית נגד הממשלה הצרפתית על ניהולה במצבן של מדינת העלווים ומדינת ג'בל א-דרוז (אשר על הפעילות האנטי-רפורמיסטית של הממשלה הצרפתית בהן החלו תושביהן את המרד הסורי הגדול). צרפת למעשה התנגדה לחיבור המדינות הדרומיות עם הרפובליקה הסורית מחשש שמאוחר יותר סוריה תפעל לסיפוח של לבנון הגדולה אשר השיגה עצמאות זמן קצר לפני כן. ברכאת ניסה להקים מפלגה חוקתית הבנויה על יסודות החילון של מוסטפא כמאל אטאטורק, בשנת 1928 הוא נבחר לקבלת מושב בחלב אך שנתיים מאוחר יותר, עם היחלשות המפלגה הוא עזב את התפקיד. ברכאת היה נשוי להאליד; בתם סוהילה מוקביל התחתנה עם הפוליטיקאי הטורקי רפיק קורלטאן ובתם זהרה התחתנה עם הפוליטיקאי הטורקי ואהיט מליג הלפוגלו. בשנת 1931 עבר ברכאת ניסיון התנקשות פוליטית בידי רדיקלים בעודו שהה בביירות. הוא הצטרף בשנת 1934 אל האופוזיציה השמאלנית ומאוחר יותר התיישב באנטיוכיה וסיים את הקריירה הפוליטית שלו. נפטר בשנת 1939, זמן קצר לפני שמחוז אנטיוכיה סופח לתוך הרפובליקה הטורקית, פעולה שבחייו הוא התנגד לקיומה בתוקף. נשיא סוריה מדיה וקבצים בנושא סובחי ברכאת בוויקישיתוף סובחי ברכאת, באתר PeoplePill משה שרת, 'סביבנו נסערה' - על סוריה מרץ 1920, באתר העמותה למורשת משה שרת